«Charles de Gaulle» (R 91)

«Charles de Gaulle» er det eneste hangarskipet i tjeneste for den franske marine og erstattet de tidligere hangarskipene av Clemenceau-klassen. Skipet er marinens flaggskip og er det eneste atomdrevne hangarskipet utenfor den amerikanske marinen. 

Skipet ble sjøsatt i 1994 og tatt i bruk i 2001. Det skulle opprinnelig hete «Richelieu», men det ble i 1987 bestemt å kalle det opp etter Charles de Gaulle.

I 2025 kunngjorde den franske presidenten Emmanuel Macron at skipet skal erstattes med et nytt atomdrevet hangarskip innen 2038. 

Utstyr
«Charles de Gaulle» er utstyrt med 40 luftfartøy, deriblant:
 Multirolle jagerfly: Dassault Rafale
 Angrepfly: Dassault Super Étendard
 Radarvarsling: Northrop Grumman E-2 Hawkeye
 Redningshelikopter m.m : Eurocopter Dauphin

I tillegg har skipet kanoner og missiler til selvforsvar.

 Covid-19 
I midten av april 2020 ble 1041 besetningsmedlemmer på hangarskipet og dets ledsagende skip testet positiv for covid-19. Alle 2300 mannskaper ble testet, soldatene ble isolert for 14 dager i og rundt Toulon. Skipets siste anløp før hendelsen hadde vært i Brest 13.-16. mars.

 Referanser 

 Eksterne lenker 


Kategori:Franske hangarskip
Kategori:Atomdrevne fartøyer
Kategori:Skip bygget i Frankrike
Kategori:Hangarskip
Kategori:Skip fra 1994
Kategori:1994 i Frankrike
Kategori:Skip relatert til koronaviruspandemien
Kategori:Artikler i sjøfart-prosjektet